Melodi Grand Prix 1981

Melodi Grand Prix 1981 var den 21. utgaven av Melodi Grand Prix, Norges nasjonale uttaking til Eurovision Song Contest. NRK inviterte ti komponister til å sende inn sitt bidrag til finalen, som ble arrangert 7. mars 1981. Vinneren ble «Aldri i livet» komponert og framført av Finn Kalvik. Han representerte også Norge i den internasjonale finalen i Dublin, der bidraget endte på sisteplass uten poeng. Dette var tredje gang Norge fikk 0 poeng i konkurransen, og det var Norges sjette sisteplass.

 Sendingen 
Etter suksessen året før, holdt NRK seg til samme oppskrift og inviterte ti kjente komponister til å levere inn bidrag. Komponistene fikk selv velge tekst, arrangør og artist.

Finalen ble igjen holdt i Studio 2 på NRK Marienlyst, og denne gang var det vinneren fra 1980 Sverre Kjelsberg som var programleder. De ti bidragene ble akkompagnert av Kringkastingsorkestret under ledelse av Egil Monn-Iversen.

Også dette året var det en rekke kjente navn blant komponistene og artistene, blant annet Tore Hansen, Terje Rypdal, Halvdan Sivertsen og Tramteatret. Benedicte Adrian og Ingrid Bjørnov debuterte også i Melodi Grand Prix med låten «1984». Betegnende nok skulle de vinne konkurransen nettopp i 1984.

Kjeldsberg framførte låten «I Dublin, i Dublin» som pauseunderholdning før avstemningen. En jury av ni fagfolk stemte fram «Aldri i livet» som en klar vinner i finalen. Nok en gang brukte NRK datamaskinen «Petra» til å oppdaterte den digitale poengtavlen.

 Resultat 
Nr.TittelArtistKomponistTekstforfatterPoengPlass A «Rock 'n' roller» Alex Svein Gundersen og Bjørn Christiansen Philip Kruse 52 5 B «Lei mæ hjem» Unit Five Tore Hansen 64 2 C «1984» Dollie Benedicte Adrian og Ingrid Bjørnov Ole A. Sørli og Barrie Corbett 49 6 D «Rock 'n' roll» Berit Nyheim Ivar GafsethJon Petter Westerlund 19 10 E «Tanker» Inger Lise Rypdal Terje Rypdal Terje Rypdal og Inger Lise Rypdal  63 3 F «Lorelei» Eigil Berg Eigil Berg 35 9 G «Liv laga» Halvdan Sivertsen Halvdan Sivertsen 39 7 H «Født på ny» Darlings Fred NøddelundSidsel Endresen 36 8 I «Det er vår tur nå» Tramteatret Arne GarvangLiv Aakvik og Terje Nordby 59 4 J «Aldri i livet» Finn Kalvik Finn Kalvik 79 1

 Avstemning 
Juryen besto av ni fagfolk som satt i Studio 4. Hvert jurymedlem rangerte de ti låtene fra 1 til 10 poeng. Bjørn Jacobsen var juryformann.
Nr. Tittel  Åsmund Feidje  Turid Pedersen  Halvard Kausland  Bjørn Kruse  Ellen Nikolaysen  Sigurd Jansen  Kari Svendsen  Anita Skorgan  Bjørn Jacobsen  Totalt A «Rock 'n' roller» 4  3  5  7  9  5  4  7  8  52B «Lei mæ hjem» 8  9  2  8  10  6  9  9  3  64C «1984» 3  5  8  3  3  4  6  8  9  49D «Rock 'n' roll» 5  1  4  2  1  1  1  2  2  19E «Tanker» 7  6  10  10  8  7  7  3  5  63F «Lorelei» 1  2  3  1  6  2  8  6  6  35G «Liv laga» 6  8  1  6  5  3  2  4  4  39H «Født på ny» 2  4  9  5  2  9  3  1  1  36I «Det er vår tur nå» 10  7  7  4  4  10  5  5  7  59J «Aldri i livet» 9  10  6  9  7  8  10  10  10  79

 Hendelser 
Det var en stund uvisst om det i det hele tatt ville bli noen Melodi Grand Prix-finale dette året. Årsaken var uenigheter mellom NRK og Norsk Musikerforbund, partene kom imidlertid til enighet før finalen.

Pressen var skeptisk etter finalen, og Aftenposten mente vinnermelodien ikke var iørefallende nok til å hevde seg internasjonalt. VG var ikke mer positiv og slaktet sendingen og kalte vinnerlåten «liketil». VG spurte også Grand Prix-nestor Øivind Bergh om noen av hans forventninger til Melodi Grand Prix har blitt innfridd etter at Norge debuterte i 1960: «Til en viss grad, en liten grad. Men skal jeg være helt ærlig, så har vel ikke Grand Prix innfridd noe som helst.» svarte Bergh.

I den internasjonale finalen kom «Aldri i livet» på sisteplass og endte med null poeng. Dette var andre gang på fire år at Norge fikk 0 poeng i Eurovision Song Contest. I Storbritannia spekulerte en også på om Norge bevisst gikk inn for å få null poeng.

Likevel ble «Aldri i livet» en hit i Norge, og sangen lå på VG-lista i sju uker med en tredjeplass som beste plassering. Sangen ble også brukt i Tines Norvegia-reklame «Rømme hjemmefra» i 2006.

Det var for øvrig fjerde året på rad at den siste melodien ut i finalen ble vinner.

 Referanser 

Kategori:Melodi Grand Prix